Diari Oficial de la Generalitat Valenciana


Sumari del DOGV 368, del 25-04-1986 (1986/806090)

ORDRE de 10 d'abril de 1986, de la Conselleria d'Economia i Hisenda, que desplega el Decret 21/1986, de 24 de febrer.
---------------------------------------------------------------------------------------------------------------------

### Dades del document

Número de DOGV
:   368

Data del DOGV
:   25-04-1986

Secció del DOGV
:   ALTRES DISPOSICIONS

Número del document
:   1986/806090


Data del document
:   10-04-1986

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 10 d'abril de 1986, de la Conselleria d'Economia i Hisenda, que desplega el Decret 21/1986, de 24 de febrer.  
La Llei 14/1985, de 27 de desembre, sobre jocs d'atzar, estableix en el seu articulat que aquesta Conselleria aprovarà els models de declaració i disposarà la forma de pagament de l'Impost i tot allò que calga per acomodar els serveis de gestió tributària als preceptes d'aquesta Llei.   
D'altra banda, el Decret del Consell 21/1986, de 24 de febrer, dictat per desplegar la susdita Llei, autoritza aquesta Conselleria per regular, si fa el cos, els aplaçaments de pagament per deutes derivades d'aquesta imposició.   
En atenció d'aquests motius, ordene:   
Article 1r  
D'acord amb els articles 1 i 2 del Decret 21/1986, de 24 de febrer les bases i quotes de l'impost seran les següents:   
 Base imponible Quota.  
Cartó de 100 pessetes 76,1905 3,8095  
Cartó de 150 pessetes 114,2857 5,7142  
Cartó de 200 pessetes 152,3810 7,6190  
Cartó de 500 pessetes 380,9525 19,0475  
Cartó de 1.000 pessetes. 761,9050 38,0950  
Article 2n  
La taxa fiscal del 20% establerta pel Reial Decret 467/1983, de 16 de febrer, i mantinguda en disposicions legals posteriors, serà satisfeta sempre que estiga vigent l'autorització que en determine l'acreditació, a mesura que se'n faça ús amb l'adquisició dels cartons per al desplegament del joc, segons la normativa que regula la taxa en vigor.   
Article 3r  
La quantitat a distribuir en premis, que estableix l'article 35 de l'Ordre de 9 de gener de 1979, es quantifica en el 66,1905%, corresponent-ne el 9,4558 a la línia i el 56,7347.al bingo.   
Per tal de determinar l'import del premi es tindrà en compte com a formula d'arrodoniment que quan la fracció siga de 50 cèntims o inferior s'arrodonirà per defecte mentres que, si es superior a 50, ho serà per excés.   
Article 4t  
El premi de cobrament sobre el jac del Bingo establert per l'article 5 del Decret 21/1986 de 24 de febrer, del 2% sobre la quota de l'impost serà deduït pels subjectes passius quan presenten les declaracions liquidacions de les quotes acreditades, tot i ser requisit imprescindible que les declaracions siguen presentades en els terminis reglamentaris, i sense ser un obstacle que les quotes de l'Impost puguen haver estat ajornades.   
Article 5é  
Desplegant el que preveu l'article 4 del Decret 21/1986 de 24 de febrer, la Conselleria d'Economia i Hisenda podrà atorgar ajornaments del pagament de les quotes de l'impost a través dels Òrgans esmentats en la seua Ordre de 30 d'octubre de 1984, que hi regirà en allò no previst.   
Els ajornaments acreditaran l'interés de demora al tipus vigent en el moment de la sol·licitud.   
Article 6é  
Quant a la taxa fiscal que grava el joc del bingo, els subjectes passius podran sol·licitar l'ajornament del pagament en adquirir els cartons, amb el requisit indispensable que la provisió siga, com a mínim, suficient per a 5 dies.   
La durada de l'ajornament mai no podrà excedir del 31 de desembre venidor, sense que es puga atendre noves sol·licituds de subministrament sense haver pagat un ajornament anterior.   
En els casos descrits en aquest article l'interés de la demora s'acreditarà a partir del dia 5é de la sol·licitud de l'ajornament.   
El no pagament de la quantitat ajornada durant l'horari de Caixa de l'endemà del venciment, donarà lloc a què els Directors Territorials, amb la certificació prèvia de descobert i providenciada la de constrenyiment, es dicte acte administratiu d'incautació de la fiança per l'import del descobert i recàrrecs per cancel·lació de l'ajornament i amb la notificació a l'interessat on se li apercebrà que la no reposició de la fiança en la quantia màxima, dins dels volt dies següents, donarà lloc a la suspensió del funcionament de la Sala.   
Article 7é  
No podrà concedir-se cap ajornament de pagament de la Taxa Fiscal mentre que no s'haja cancel·lat un altre anterior.   
Article 8é  
L'interés de demora, al tipus vigent en el moment de la sol·licitud d'un ajornament de pagament de la Taxa Fiscal, s'acreditarà a partir del dia 5é de l'endemà de l?ajornament.   
Article 9é  
La participació empresarial corresponent a les persones o ens autoritzats per a l?explotació del joc del bingo, o si s'escau, a les empreses de serveis que segons el reglament del bingo té caràcter residual, serà el 10% sobre el valor facial dels cartons.   
Article 10  
Per efectuar els ingressos de l'impost sobre el bingo i els recàrrecs que grava la taxa fiscal de les màquines recreatives tipus B, o d'atzar tipus C, així com el joc en els casinos, que s'efectuarà en els terminis prevists en els articles 4 i 6 del Decret 21/1986 de 24 de febrer, s'utilitzaran els models aprovats per aquesta Ordre i que se'n publiquen en els annexos.   
Article 11  
El recàrrec del 10% sobre les màquines de tipus B o recreatives amb premi, el del 20% sobre màquines de tipus C, o d'atzar i el del 3% sobre el joc en casinos, s'exaccionarà en els exemplars aprovats per aquesta Ordre, en cada cas, junt a la taxa fiscal que grava cada joc i en els terminis següents:   
- Màquines tipus B i C en els vint primers dies de gener i setembre.   
- Casinos, en els primers vint dies dels mesos de gener, abril, juliol i octubre per les acreditacions del trimestre natural anterior.   
L'any en què s'obtinga l'autorització s'abonarà la taxa i el recàrrec íntegrament, llevat que aquella s'atorgue després de l'1 de juliol, i en tal cos s'abonarà el 50% en el termini que finalitza el 20 de setembre. Si l'autorització s'atorga després del 20 de setembre, el pagament del 50% s'efectuarà abans del 31 de desembre.   
DISPOSICIONS TRANSITORIES  
Primera  
Els recàrrecs sobre la taxa fiscal que grava les màquines tipus B i C des del primer del corrent exercici i que no haguessen sigut ingressats conjuntament amb la taxa fiscal en el termini establert a tal finalitat podran exaccionar - se sense cap de recàrrec en el termini de 10 dies a comptar des de la publicació d?aquesta Ordre en el Diari Ofcial de la Generalitat Valenciana   
Segona  
Les quotes no pagades de l'Impost que grava el Joc del Bingo corresponents al darrer període impositiu de l'any 1985, podran ingressar-se, així mateix, en igual termini que l'assenyalat en la disposició anterior.   
DISPOSICIO FINAL  
Aquesta Ordre entrarà en vigor el dia que es publique en el Diari Oficial de la Generalitat Valenciana.   
València, a 10 d'abril de 1986.   
El Conseller d'Economia i Hisenda  
ANTONI BIRLANGA I CASANOVA  
Veure imatge